വില്പട്ടു ദേശീയോദ്യാനം ഇന്ത്യൻ മഹാസമുദ്രത്തിലെ ഒരു രാജ്യമായ ശ്രീലങ്കയിലെ ചരിത്രനഗരമായ <MASK> ദക്ഷിണതീരത്തായി സ്ഥിതിചെയ്യുന്നു. ധാരാളം സാംസ്കാരിക പ്രദേശങ്ങളും കാണപ്പെടുന്ന ഈ ഉദ്യാനം 1938-ൽ ഒരു ദേശീയോദ്യാനമായി പ്രഖ്യാപിക്കപ്പെട്ടു. കൊളംബോയിൽ നിന്നും 188 കി. മീ. ദൂരത്തിലും അനുരാധപുരത്തിൽ നിന്ന് തെക്ക് 30 കി.മീ. ദൂരത്തിലും, പുറ്റാലത്തു നിന്ന് വടക്ക് 26 കി.മീ. ദൂരത്തിലൂമായി ഈ ഉദ്യാനം സ്ഥിതിചെയ്യുന്നു. ഇവിടെ ധാരാളമായി കാണപ്പെടുന്ന വരണ്ടകാടുകളും പ്രകൃതിദത്തമായി രൂപപ്പെട്ട മണൽക്കുഴികളിലും ധാരാളം മഴവെള്ളം കെട്ടി കിടക്കുന്നതിനാൽ ഈ ഉദ്യാനം ദേശാടനപക്ഷികളുടെ സങ്കേതമായി കാണപ്പെടുന്നു. പ്രകൃതിദത്തമായ അറുപതോളം തടാകങ്ങളും ('വില്ലു') ഈ ഉദ്യാനത്തിന്റെ മാത്രം സവിശേഷതയാണ്. 1,317 ചതുരശ്ര കി.മീ.(131.693 ഹെക്ടർ), (സമുദ്രനിരപ്പിൽ നിന്നും 0-152 മീ. ഉയരത്തിൽ) പരന്ന് വിസ്തൃതമായി കിടക്കുന്ന വില്പട്ടു ദേശീയോദ്യാനം ശ്രീലങ്കയിലെ ഏറ്റവും പുരാതനവും വലുതുമായ ദേശീയോദ്യാനങ്ങളിലൊന്നാണിത്. ഈ ഉദ്യാനത്തിന്റെ തെക്കുഭാഗത്ത് ഉള്ള ഇടതൂർന്ന വനങ്ങൾ ധാരാളം വന്യമൃഗങ്ങളുടെ താവളമാണ്.
വില്പട്ടു ദേശീയോദ്യാനം
ദേശീയോദ്യാനമായി അനുരാധപുരത്തിന്റെ അനുരാധപുരത്തിൽ ഉഷ്ണമേഖല